Fotus di Ana Ramos. Obrigadu!
Year: 2013
PEACE ONE DAY na sentru di Edukason Delta Cultura
Au longu di anus Peace One Day produzi kampanhas global di susesus ki toka milhons di vida na mundu interu y komovi asons ki promovi rekonsiliason y kontruson di paz através di sporti, dansa, edukason, sinema, musika, arti, y otus áreas. Di mesmu modu, pa es anu, Peace One Day ta konvida tudu mundu a […]
Marcha Pa Pas: Tarrafal 2013
Na ultimus tempus, Tarrafal tem stadu ta vivi un klima di terror, devidu a assaltus, pankadarias y assassinatos. Sta ma di uns tempus pa li populason ka ten tidu susegu y ki alguns pessoas teni até propi medu di sai di kasa ku kes akontesimentus li. Nu ka podi fika indiferenti a kes fatus li, […]
Kampanha di rikolha di livrus
Sentru di Edukason Delta Cultura teni un bilbioteka pa bem sirbi kriansas y jovens di komunidadi, mas sa ta nesessita di txéus livrus di kaualker kategoria pa kria gostus y konhesimentus pa visitantis y kolsultoris. Kualker un ki teni alguns livrus na kasa ki kre dá pa bem enrequesi kel biblioteka nu ta aseita y […]
Fim di Prazu di Inskrison
Delta Kultura Kabo Verdi (DKKV) sta informa tudu alguen ma infilismenti pa tristeza di alguns, dja tirmina prazu di inskrison pa novus partisipantis di Sentru. A partir di gossi ta inskrevedu só kes kriansas já é partisipanti di Sentru. Mas di kualker manera, y kasu ta sirvi di konsolu pa kes ki ka konsegui inscrevi […]
Disponibilidadi di Sentru
Sentru di Idukason Delta Kultura (SEDK) fundadu na 2002, ki ta fika na Tchada Tomás, a 50 metru di sentral di Tarrafal, ta informa u siguinti. SEDK ki ta trabadja ku kriansas i jovens di tudu kantu di Tarrafal na árias sima Idukason, Formason, Kultura i Disportu, sta ekipadu ku salas di óla, karpintaria, kanpu […]
Sentru di Idukason Delta Kultura (SEDK) fundadu na 2002, ki ta fika na Tchada Tomás, a 50 metru di sentral di Tarrafal, ta informa u siguinti.
SEDK ki ta trabadja ku kriansas i jovens di tudu kantu di Tarrafal na árias sima Idukason, Formason, Kultura i Disportu, sta ekipadu ku salas di óla, karpintaria, kanpu relvadu di tamanhu 40×20, sala di informátika, kuzinha, sla di xpozison i inda un sala multiuzu ki ten tanbé un biblioteka, ta sta abertu di sugunda a sexta, di 8 hora ti 12 hora di sedu i di 2 hora ti 5 hora di tardi.Di kes tudu kuzas ki minis ta fazi la, nu ta podi distaka, apoiu xkolar, olas di splikason, trenus i jogus di futibol, trabadjus di grupus, piskizas na internet di grasa pa trabadjus di skolas a tudu alunus di liceu di Tarrafal i non só, akonpanhamentu médiku i psikológiku, i más, sen fla ma SEDK ta fazi tudu kel trabadju li, ku pokus rikursus, tantu humanu i finanseru. Más, mesmu dentu di kes konstrangimentus li, SEDK ta informa a tudu asosiasons, grupus disportivus, pikenus grupus, pssoas indivuidual a tudu kenha ki sta interesadu, ki SEDK sta senpri dispunivel a és tudu, pa partilia kunhisimentus, ilabora prujetus djuntu, intekánbius, formasons i tcheus otus kuzas.
Pa más informason, bó ki kré sabi más sobri SEDK bu podi tchoma pa 266 27 01 ó skrevenu pa office@deltacultura.org ó inda bu podi fala ku un di kes funsionárius ki ta trabadja na sentru ki bu konxi ó inda tanbé bu podi vizita nós saiti na deltacultura.org dispunivel na kuatu lingua.
Nu sta spera bu vizita a sentru pa konxi i sabi más sobri SEDK.-->
Kolónia di Féria
Duranti 5 dia, asosiason GASTagus – Grupo de Acção Social do Tagus i Sentru di Idukason Delta Kultura (SEDK) sta prupursiona a kriansas/jovens di Tarrafal un kolónia di férias. Kolónia di Féria sta konta ku partisipason di serka di 100 kriansas/jovens, 5 vuluntárius di GASTagus di Portugal, 5 munitoris di SEDK i inda alguns otus […]
Eleison di novus orgons di Asosiason DCCV
Na dia 2 di Agosto des anu, pur volta di 8 ora di tudu interesadus djunta na skola Sentral di Tarrafal pa eleison di novus ripresentantis di Asosiason Delta Cultura Cabo Verde, undi ki staba prizenti antigus membrus y novus membrus ativus di Asosiason. Reunion foi presidida pa Presidenti Miliana Moreno y meza staba konstituidu […]
Finalista 2012/13
Centru di Edukason Delta Cultura (CEDC) ta trabadja ku kriansas y jovens di tudu klassi skolar desdi 1º anu ti 12º anu di skolaridadi. Di kes alunus 24 des é alunus di 6º anu y nu ten honra di anunsia ma es tudu es passa di anu di ensinu primáriu pa ensinu senkundáriu. Kes alunus […]
Interkambiu Delta Cultura Eco Star
Un grupu di jovens di ilhia di Maiu, ku nomi Eco Star (ES) di komunidadi di Barreiru di kel ilhia mé sta na Centro di Educason Delta Cultura(CEDC) pa dós simana di interkambiu ku assosiason Delta Cultura. Grupu kre realiza txéu atividadis duranti ses stadia li na Tarrafal ta kumesa ku kampanhas di limpezas na […]
Akampamentu: “Nós Jovens, Nós Kriansa, Nós Speransa”
Sima kontisi anus passadus txiga fin di akampamentu ki fasedu duranti trés dia, 25 a 27 di Julhu na Centru di Edukason Delta Cultura(CEDC), nu nu djunta serka di 140 alunus entri ex krinsas y jovens matxus y fémias djuntu ku ses monitoris y voluntárius di CEDC. Na kes trés dia kes tem na CEDC […]
Akanpamentu “Nós Jovens, Nós Kriansa, Nós Speransa” Centru di Edukação Delta Kultura, 25, 26, e 27 de Julhu
Centru di Edukação Delta Kultura ta rializa na próximus três dias, 25, 26, e 27 di Julhu un Akanpamentu ku kriansa y jovens di Tarrafal na Centru ki fika na Txada Tomás. Kel Akanpamentu li ta konta ku un total di 200 kriansa y jovens, 7 munitoris, y alguns vuluntariu di Delta kultura ki ta […]
Ileison di novus órgons di Assosiason Delta Cultura
Assosiason Delta Cultura sa ta pretendi fasi novu ileison pa ilegi novus órgons di assosiason, tudu alguem é livri di kandidata desdi ke apresenta si kandidatura un semana antis di ileison. Atenson: ki ta vota é kes membrus activus di assosiason y keli kes dirigentis dja disidi. Pa mas informason kontacta 266 27 01
Piditóriu pa angariason di fundus pa Akampamentu di fin di simana na Sentru di Delta Kultura
Kuazi ki tradisionalmenti, akampamentus di fin di simana na Sentru di Idukason di Delta Kultura ta djunta serka di 220 kriansas y jovens ki tan bem pa vizita varius programas idukasionais na final dia anu letivu. Três dia prinxindu ku djogus, diskusons, comida u bebida. Es anu, pa primeru ves na novu Tarrafal Sentro di […]
Nasional di Sub 17
Di odju na kampionatu nasional, edison 2012/2013 di skalon di Sub 17, ki ta ben kontisi na ilha di montanhas (S. Antão) di 14 a 17 di Julhu des anu, Skola Futibol di Delta Kultura (SFDK) garanti más un vitoria na kaza pa 3 a 1 kontra Skola di Futebol Speransa di Calheta, ku vista […]
kea_Latn eng_Latn scn_Latn kea_Latn pap_Latn kea_Latn kea_Latn kea_Latn lmo_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn vec_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn min_Latn kea_Latn